**JAVNI POZIV ZA PREDLAGANJE PROGRAMA JAVNIH POTREBA U SPORTU GRADA SINJA ZA 2019. GODINU**





Na temelju članka 48. stavka 3. Zakona o sportu (“Narodne novine” 71/06, 150/8, 124/10, 124/11, 86/12, 94/13, 85/15, 19/16), Zajednica sportskih udruga Grada Sinja objavljuje

**JAVNI POZIV**  
**ZA PREDLAGANJE PROGRAMA JAVNIH POTREBA**  
**U SPORTU GRADA SINJA ZA 2019. GODINU**

**I.**

Predmet ovog Javnog poziva je prikupljanje pisanih ponuda za provedbu Programa javnih potreba u sportu Grada Sinja u 2019. godini.

Zajednica sportskih udruga Grada Sinja objedinjuje i predlaže, a Grad Sinj u propisanoj proceduri utvrđuje te donosi Program javnih potreba u sportu Grada Sinja, zajedno s godišnjim proračunom.

**II.**

Sredstva koja će se osigurati u Proračunu Grada Sinja za 2019. godinu namjenski će se rasporediti za slijedeće aktivnosti, poslove i djelatnosti:

**A) POTICANJE I PROMOCIJA SPORTA**

1. nagrađivanje vrhunski kategoriziranih sportaša

2. nagrađivanje perspektivnih sportaša

3. međunarodna suradnja i razvojni sportski programi

**B) PROVOĐENJE PROGRAMA TJELESNE I ZDRAVSTVENE KULTURE DJECE I MLADEŽI, POJEDINACA I EKIPA GRADSKIH OSNOVNIH I SREDNJIH ŠKOLA**

1. organizacija i provedba školskih sportskih aktivnosti

**C) PROVOĐENJE PROGRAMA TRENINGA I NATJECANJA SPORTSKIH UDRUGA, ČLANICA ZAJEDNICE SPORTSKIH UDRUGA GRADA SINJA**

1. programi treninga i natjecanja sportaša

2. programi ekipa i pojedinaca koji su ostvarili vrhunske rezultate na domaćim i međunarodnim natjecanjima i razvojni programi

3. program sportske škole (program sportske obuke mladih-početnika)

**D) SPORTSKO-REKREACIJSKE AKTIVNOSTI GRAĐANA**

1. provedba sportsko-rekreacijskih aktivnosti građana

**E) SPORT OSOBA S INVALIDITETOM I OSOBA OŠTEĆENA SLUHA**

1. programi treninga i natjecanja sportaša s invaliditetom i osoba oštećena sluha

**F) KORIŠTENJE I ODRŽAVANJE SPORTSKIH OBJEKATA I FINANCIRANJE CIJENE SATA KORIŠTENJA SPORTSKIH OBJEKATA**

1. programi aktivnosti na sportskim objektima u vlasništvu Grada Sinja koje koriste sportske udruge članice Zajednice sportskih udruga Grada Sinja

2. programi udruga koji svoje trenažne i natjecateljske aktivnosti provode na ostalim sportskim objektima

**G) ORGANIZACIJA MEĐUNARODNIH, TRADICIONALNIH I PRIGODNIH PRIREDBI, TE LIGA NATJECANJA I TURNIRA I MEMORIJALA**

1. organizacija sportskih priredbi značajnih za promidžbu Grada Sinja na državnoj ili međunarodnoj razini te tradicionalne sportske priredbe, liga, turnira i memorijala

**H) FUNKCIONIRANJE SUSTAVA SPORTA**

1. djelovanje Zajednice sportskih udruga Grada Sinja

3. izdavačka i promidžbena djelatnost

4. istraživačko razvojni programi

**III.**

Pravo sudjelovanja na Javnom pozivu imaju sportske udruge sa sjedištem/prebivalištem u Gradu Sinju, stalne i pridružene članice Zajednice sportskih udruga Grada Sinja koje zadovoljavaju Odluke o načinu ostvarivanja prava sufinanciranja sportskih udruga članica Zajednice sportskih udruga Grada Sinja te temeljem zakona o sportu (“narodne novine” broj 71/06, 150/8, 124/10, 124/11, 86/12, 94/13, 85/15, 19/16) mogu obavljati djelatnost sporta.

**IV.**

Ponuda za provedbu Programa javnih potreba Grada Sinja podnosi se u pisanoj formi i obavezno treba sadržavati slijedeće elemente:

1. ispunjene obrasce upitnika koji se mogu podići:

– u prostorijama Zajednice sportskih udruga Grada Sinja ( Šahovski klub iznad Hit radija u Domu mladih )

– na internet stranici Zajednice sportskih udruga Grada Sinja – www.sportsinj.com

– na internet stranici Grada Sinja - www.sinj.hr

* presliku osobne iskaznice odgovorne osobe
* opći podaci o nositelju programa
* sadržaj programskih aktivnosti - OBRASCI A,B,C,D,F,G,H
* upitnik – Financijski plan udruge 2019

· presliku važećeg Rješenja o upisu u Registar udruga Republike Hrvatske, odnosno drugog mjerodavnog Registra, kao i presliku važećih upisa promjena u Registar, ukoliko iste postoje,

**V.**

Sportske udruge, članice Zajednice sportskih udruga Grada Sinja, koje ne dostave prijedloge za financiranje sportskih programa u 2019. godini, ne mogu participirati ni u jednom segmentu Programa javnih potreba u sportu Grada Sinja za 2019. godinu.

**VI.**

Ponude za provedbu Programa javnih potreba dostavljaju se poštom preporučeno na adresu iz točke VII. ovog Natječaja ili neposrednom dostavom na privremeno boravište u Domu mladih iznad Hit radija u Šahovskom klubu Sinj, zaključno do 15. studenoga 2018. godine.

Prijave za ponudu programa s nepotpunim podacima, kao i prijave koje se ne dostave u određenom roku, neće se razmatrati ni uvrstiti u prijedlog Programa javnih potreba u sportu Grada Sinja za 2019. godinu.

**VII.**

Ponude Programa predaju se u zapečaćenoj omotnici na kojoj treba stajati puni naziv/ime i adresa ponuditelja, na adresu:

ZAJEDNICA SPORTSKIH UDRUGA GRADA SINJA, DRAGAŠEV PROLAZ 10, 21230 SINJ

s napomenom:

“PONUDA ZA PROVEDBU PROGRAMA JAVNIH POTREBA GRADA SINJA U SPORTU U 2019. GODINI ”.

**VIII.**

Sve udruge čiji programi budu prihvaćeni i uvršteni u Program javnih potreba Grada Sinja u sportu u 2019. godini o istome će biti obaviješteni pisanim putem.

**IX.**

Sva pitanja vezana uz ovaj Javni poziv mogu se postaviti elektroničkim putem [**sportska.zajednica-sinj@hotmail.com**](mailto:sportska.zajednica-sinj@hotmail.com) ili na broj mobitela: 098/597 465.

**Sinj,** 15. listopada 2018. godine **ZŠUGS**  
**Broj:** 06-10-2018 **PREDSJEDNIK**  
 **Josip Malbaša**